'કોંગ્રેસને સતત ભય હતો કે જો સરદાર વડાપ્રધાન હતા તો? સરદાર સાથે કેવો વ્યવહાર થયો છે એ માટે એમના દિકરી મણિબાઇની ડાયરી જુઓ તો પણ સમજાઇ જશે. માત્ર સરદાર નહીં, ગુજરાત માટે એમના મનમાં નફરત છે. મોરારજી દેસાઇને જેમણે અનેક કાવાદાવા કરી માત્રી અઢી વર્ષમાં પીએમની ખુરશી પરથી ખસેડ્યા, એમને નરેન્દ્ર મોદી કઇ રીતે પચે? કોંગ્રેસ મને પૂછે છે, તમે 22 વર્ષમાં શું કર્યું? અમે ભલભલાને મંદિરે જતા કરી દીધા. મારા વડાપ્રધાન બન્યા પછી અનેક ચૂંટણીઓ આવી, દરેક ચૂંટણીમાં કોંગ્રેસ કોઇને ખોળામાં લઇને બેસી જાય છે. ઉત્તરપ્રદેશમાં તો એવી હવા ઊભી કરી હતી જાણે ભાજપને 25 બેઠકો મળે તો પણ બહુ! એમાં તો ગુજરાતના ગધેડાની ચર્ચા કરી નાંખી અને હવે ચૂંટણી માટે જેમને ગધેડા કીધા હતા એમના પગ પકડવા મજબૂર થયા છે. આ કામ અમે કર્યું. કોંગ્રેસે આ ગુજરાતની ચૂંટણીમાં જૂઠ્ઠાણાંનો એટલો કાદવ ઉછાળ્યો છે કે, એમાં કમળ ખીલવવું મારે માટે સરળ બની ગયું છે. હવે તો 100 ટકા ભાજપ પોતાનો 150+નો લક્ષ્યાંક પાર કરશે.'